《黛流村新营所在》
清代·王太岳

昔予点朝簪，本自沧洲吏。一辞京雒尘，适会田园志。

卜筑代岩栖，嘉招惭远至。遂赁伯鸾舂，颇授扬雄字。

林闾结架小，郊扉能画闭。灌溉发阳翘，荒耝豁蒙翳。

剪彼恶木荫，畅此芳菲意。非惟娱徂年，兼得闲外视。

扶杖听风篁，披襟纳山翠。片雨洗青天，寥寥元古思。

作者简介：（1722—1785）直隶定兴人，字基平，号芥子。乾隆七年进士。由检讨累官云南布政使，坐事落职。四十二年，任《四库全书》总纂官，旋仍授检讨，擢国子监司业。曾纂辑《四库全书考證》。任地方官时留心水利，著《泾渠志》。工骈文。有《清虚山房集》、《芥子先生集》。